OpenLLM-France/wikimedia huggingface dataset:
# Vall de Kurram

La vall de Kurram és un territori d'importància històrica, formada pel riu Kurram i les muntanyes a cada costat, i que bàsicament forma actualment l'agència de Kurram a les Àrees Tribals d'Administració Federal al Pakistan.

## Història

Kuram fou un antinc districte de l'Afganistan, a la província de Kabul, amb una llargada de 95 km i amplada entre 5 i 15 km. Estava format per la vall del riu Kurram fins que entrava en territori aleshores britànic. A la zona hi ha les muntanyes de Safed Koh (Muntanya Blanca, en paixtu Spin Gharde) de les que surt la serra de Peiwar que es divideix en dues parts una de les quals és paral·lela al riu Kurram. En el districte hi havia altres rius: Hariab, Keria, Mangal, Ahmad Khel, Kirman, i Karamana. Estava habitat per tribus paixtus però xiïtes: bangash, turi, jaji i mangal, les dues darreres a la part superior més muntanyosa. Els habitants s'estimaven en 77.680 habitants vers 1880. El nombre de pobles al districte era de 36 cap amb una població de més de 1000 habitants; hi havia també dotzenes de llogarets. La capital era Ahmadzai i Habib Kala a les muntanyes Peiwar, el principal mercant. Posicions de policia n'hi havia a Kapian, Ahmadi-Shama, Balesh Khel, Fort Kuram, i Peiwar.
A l'inici del segle xix tota la vall pertanyia a l'emir de Kabul que hi enviava expedicions militars periòdiques per recpatar els tributs. El 1848 es va organitzar el districte però els paixtus locals, que eren xiïtes, mai van estar contents amb el domini afganès. La vall del Kurram era el millor accés al Panjab des de l'Afganistan i fou utilitzada pels britànics en la guerra del 1878-1879. L'11 de setembre de 1879 després de l'assassinat de l'enviat Sir Louis Cavagnari, el general Roberts va ocupar el pas de Shutargardan i va utilitzar la ruta de Kurram per avançar cap a Kabul. El 1880 bona part de la vall fou posada sota protectorat britànic (nominalment fou un estat independent) i el 1890 els paixtus locals van demanar la incorporació al domini britànics i es va formar l'agència de Kurram, és a dir amb consideració de territori administrat però no annexionat.

## Vegeu també

* Riu Kurram.
* Agència de Kurram.
* Shutar Gardan.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.

## Enllaços externs

* Fata's official site Arxivat 2007-11-25 a Wayback Machine.
* Short description of Kurram Agency Arxivat 2011-05-19 a Wayback Machine.
* Brief and partial history of Kurram Agency Arxivat 2010-04-01 a Wayback Machine.
* «Ethnobotanical Studies of Kurram Agency, Pakistan Through Rural Community Participation». Pakistan Journal of Biological Sciences, 6, 15, 2003, pàg. 1368–1375. DOI: 10.3923/pjbs.2003.1368.1375.
* Briefly All about Kurram Agency Arxivat 2008-09-15 a Wayback Machine.
# Vall de Katmandú

La vall de Katmandú (Nepal: काठमाडौं उपत्यका) (Nepal Bhasa: स्वनिगः i també नेपाः गाः), situat al Nepal, es troba a la cruïlla de les civilitzacions antigues de l'Àsia, i té almenys 130 monuments importants, entre ells diversos llocs de peregrinació per als hindús i budistes. Hi ha set llocs del Patrimoni de la Humanitat de la UNESCO dins d'aquesta vall.

## Referències

* ↑ Centre, UNESCO World Heritage. «Kathmandu Valley» (en anglès). [Consulta: 17 març 2021].
# Melrose Park

«Melrose Park» té aquests significats:
* Melrose Park (Florida)
* Melrose Park (Illinois)
* Melrose Park (Nova York)
# Mihrimah Sultan

Mihrimah Sultan (c. 1522 -25 de gener de 1578) va ser una princesa otomana, la filla de Solimà I el Magnífic i la seva muller legal, Hürrem Sultan. Va ser la princesa imperial amb més poder de la història otomana i una de les figures més prominents durant el Sultanat de les dones.

## Referències

* ↑ «The Imperial House of Osman: Genealogy». Arxivat de l'original el 2 maig 2006.
* ↑ Peirce, Leslie P. The Imperial Harem: Women and Sovereignty in the Ottoman Empire. Nova York: Oxford University Press, 1993. ISBN 0-19-508677-5.

## Bibliografia

* Dones i Sobirania en l'Imperi Otomà 1993 per Leslie Peirce, Oxford, ISBN 0-19-508677-5 .
# Milà-Sanremo 1907

La Milà-Sanremo 1907 fou la 1a edició de la Milà-Sanremo. La cursa es disputà el 14 d'abril de 1907, sent el vencedor final el francès Lucien Petit-Breton.
33 ciclistes hi van prendre part, acabant la cursa 14 d'ells.

## Classificació final

| | Ciclista | Equip | Temps |
| 1 | Lucien Petit-Breton | Bianchi | 11h 04' 15" |
| 2 | Gustave Garrigou | Peugeot-Wolber | + 35" |
| 3 | Giovanni Gerbi | Bianchi | m. t. |
| 4 | Luigi Ganna | Otav | + 32' 45" |
| 5 | Carlo Galetti | Otav | + 32' 57s" |
| 6 | Eberardo Pavesi | Otav | + 1h 07' 45" |
| 7 | Giovanni Cuniolo | Maino | + 1h 36' 45" |
| 8 | Philippe Pautrat | - | + 1h 53' 45" |
| 9 | Clemente Canepari | - | + 1h 54' 01" |
| 10 | Amleto Belloni | - | + 1h 54' 04" |

## Referències

* ↑ Gerbi acabà inicialment segon, però fou relegat a la tercera posició per una irregularitat amb Gustave Garrigou.

## Enllaços externs

* Resultats complets
# Diòfanes (historiador)

Diòfanes, en llatí Diophanes, en grec antic Διοφάνης, fou un historiador grec que va escriure una història del Pont dividida en diversos llibres. L'esmenten Apol·loni Rodi i Eudòxia Macrembolitissa.

## Referències

* ↑ 2.Diophanes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1049
# Menjador Solidari Gregal

El Menjador Solidari Gregal és un projecte social de menjador solidari a partir d'una iniciativa dels fundadors i col·laboradors de la Cooperativa Gregal, que busca atendre les precàries necessitats en què es troben moltes persones al barri El Besòs i el Maresme, i que té l'objectiu d'ajudar a solucionar una de les seves necessitats més bàsiques, l'alimentació.
El seu funcionament és a través de persones voluntàries que donen el seu temps per preparar els dinars de cada dia i netejar i mantenir el menjador solidari. La majoria dels aliments els donen els paradistes del mercat municipal. La cuina i els fogons està en mans dels veïns. A més d'un menjador, aquest lloc és també un punt d'ajuda. Es disposa d'un advocat, un psicòleg, una nutricionista, tots voluntaris. Es va començar fent menjar per a 60 persones i ara es treballa amb més de mil. Les germanes Montserrat i Mercedes Rodríguez Maurin, conjuntament amb José Gil, president de la cooperativa Gregal, són els fundadors d'aquest projecte solidari i participatiu.
Aquest menjador va obrir el dia 10 de gener del 2013 després de comprovar les necessitats de les persones del barri del Besòs i el Maresme amb la falta del principi bàsic de vida el menjar. La gent del barri aporta menjar en forma de donació, així com diferents comerciants, entitats, i junt amb una colla de persones voluntàries es fa el dinar cada dia per una mitjana de 500 persones. El projecte es va iniciar al local de la Cooperativa Gregal ubicat a la Rambla Prim 74; després es va cedir el local del Cap Besòs i, posteriorment, des de juliol del 2015, en un nou local habilitat a Rambla Prim 22.

## Referències

* 1 2 Miralles, Mercè «El menjador Gregal prepara dos mil àpats cada setmana». El Punt Avui, 06-02-2017 [Consulta: 16 juny 2019].
* 1 2 López, Helena «El 'take away' solidario del Besòs. El comedor comunitario Gregal ofrece alimento a más de mil personas gracias a la colaboración de los vecinos». El Periódico, 26-06-2016 [Consulta: 16 juny 2019].
* ↑ López, Helena «Gregal, una cocina como motor del Besòs». El Periódico, 01-12-2016 [Consulta: 16 juny 2019].

## Enllaços externs

* Menjador Solidari Gregal
# Documents de Halloween

Els documents de Halloween són una sèrie de memoràndums confidencials de Microsoft sobre estratègies potencials relacionades amb el programari lliure, programari de codi obert i Linux en particular. Tots els documents filtrats i les respostes van ser publicades per Eric S. Raymond.
Els documents s'han associat amb Halloween, ja que molts d'ells van ser filtrats cap al 31 d'octubre de diversos anys.
El primer document de Halloween, sol·licitat pel vicepresident James Allchin i escrit per l'enginyer de Microsoft Vinod Valloppillil va arribar a les mans d'Eric S. Raymond l'octubre de 1998. Eric en va publicar immediatament una versió amb anotacions a la seva pàgina web. Aquest document tenia referències a un segon memoràndum que tractava específicament de Linux. Aquest també va arribar a les mans de Raymond i va ser publicat. Microsoft ha admès l'autenticitat dels documents.
Identifiquen el programari de codi obert, concretament el sistema operatiu GNU/Linux, com una amenaça principal per al domini de Microsoft de la indústria del programari, i suggereix maneres com Microsoft pot aturar el desenvolupament del programari lliure. Els documents afirmaven que els productes de programari lliure eren tecnològicament competitius amb alguns productes de Microsoft, contradient la posició pública de Microsoft sobre el tema.
Des de la publicació dels dos documents originals se n'han publicat d'altres.

## Referències

* ↑ «6 - Eric Steven Raymond». Arxivat de l'original el 2015-10-20. [Consulta: 12 agost 2018].
* ↑ Microsoft Responds to the Open Source Memo Regarding the Open Source Model and Linux, Microsoft

## Enllaços externs

* Els documents de Halloween
# Minivet de Swinhoe

El minivet de Swinhoe (Pericrocotus cantonensis) és una espècie d'ocell de la família dels campefàgids (Campephagidae).
Habita boscos de pins i altres, a l'est de la Xina des del sud de Shensi, Shansi i Kiangsu cap al sud fins Szechwan, Kweichow, est de Kwangsi i sud de Kwangtung.

## Referències

* ↑ «Minivet de Swinhoe». Cercaterm. TERMCAT, Centre de Terminologia. Rev. 20/02/2021(català)
# Altirhinus kurzanovi

Altirhinus kurzanovi ("morro alt" en grec antic) és una espècie de dinosaure ornitòpode que va viure a principis del Cretaci. Les seves restes fòssils s'han trobat a Mongòlia.
# Minoa Pediada

Minoa Pediada (grec Μινώα Πεδιάδα per Plana de Minoa) és un municipi de la Unitat perifèrica d'Iràklio, a l'illa de Creta. La seu del govern municipal és al poble d'Evangelismos, a 360m sobre el nivell del mar, i a uns 35 km d'Iràklio. El municipi té 398,206 km². El municipi es va crear el 2011 amb la reforma del pla Kalikratis a través de la fusió de tres pobles, que van esdevenir un únic municipi. Aquests pobles eren Arkalokhori, Kastelli i Thrapsano.

## Referències

* 1 2 Kallikratis law Arxivat 2017-04-27 a Wayback Machine. Ministeri de l'Interior de Grècia
* ↑ «Population & housing census 2001 (incl. area and average elevation)» (en grec). National Statistical Service of Greece. Arxivat de l'original el 2015-09-21.
# Menjamel plumbi

El menjamel plumbi (Ptiloprora plumbea) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes de l'oest, centre i sud-est de Nova Guinea.

## Referències

* ↑ «Menjamel plumbi». Cercaterm. TERMCAT, Centre de Terminologia. Rev. 22/04/2022(català)
# Anita (pel·lícula de 1980)

Anita és una una pel·lícula haitiana de 1980, dirigida per Rassoul Labuchin. Aborda la situació dels restaveks (infants esclaus haitians). Segons els crítics, la pel·lícula va anunciar una nova era al cinema haitià.

## Argument

L'Anita és una noia pobra camperola haitiana. Va a treballar com a mestressa de cases per a una família benestant a la capital Port-au-Prince. Aquí és maltractada i acaba en un estat d'esclavitud.

## Repartiment

* Chantal Guerrier - Anita
* Magalie Marcelin - ?
* Cornelia Schütt - Simbi (Ti-Corn)
* Rodrigue Montfleury - ?
* Suzelle Auguste - ?
* Marguita Farvil - ?

## Producció

Anita va ser innovadora en diversos aspectes: va ser la primera pel·lícula que va cridar l'atenció sobre la situació dels restaveks. També és la primera pel·lícula feta en kreyòl i que reflecteix una sèrie d'aspectes de la cultura haitiana, inclòs vudú. A més, descriu la migració del camp a la ciutat, la vida domèstica i les diferències de classe dins de la societat haitiana.
Com que fer una pel·lícula d'aquest tipus durant el regnat del dictador Jean-Claude Duvalier era perillós, el director Labuchin va abandonar temporalment el país. Només va poder tornar quan Jean-Bertrand Aristide va arribar al poder. Després va exercir com a alcalde de Port-au-Prince durant diversos anys.
La pel·lícula està pensada per a nens. La història s'explica com un conte de fades. Aquest va ser en part un intent de camuflar el seu missatge polític i social. No obstant això, es reflecteix la dura realitat.
L'holandès Hans Fels va formar part de l'equip de filmació. Va fer el documental "Mijn vriend de burgemeester" sobre aquesta experiència per a la VPRO.
Anita va ser rodada a Port-au-Prince. El 2008 es mostra regularment a la televisió haitiana.

## Referències

* ↑ (anglès)Haitian Corner in Chan, M. (ed.) (1992) EX-ILES. Essays on Caribbean Cinema. New Jersey: Africa World Press. Gearchiveerd op 22 mei 2007.
* ↑ (francès)Anita op de pagina Africulture
* ↑ (anglès)Hollywood, Haitiwood? Haiti's Film Industry Thrives Despite Hard Times door S. Jacobs op de pagina We Haitians. Gearchiveerd op 7 februari 2020.
* ↑ (anglès)Haiti – Cinema Revival op de pagina van de organisatie WACC
* 1 2 Mijn vriend de burgemeester op de pagina van het VPRO-programma Tegenlicht, met videobestand van de documentaire. op 21 juni 2008.
* ↑ Bloed vloeit rijkelijk in opera uit Haïti door J. Schuring op de pagina De Kracht van Cultuur
# Tom Sawyer

«Tom Sawyer» té aquests significats:
* Tom Sawyer, personatge principal de Les aventures de Tom Sawyer, novel·la de l'escriptor nord-americà Mark Twain publicada el 1876
* Tom Sawyer (pel·lícula de 1917), pel·lícula muda produïda per Jesse Lasky, dirigida per William Taylor i interpretada per Jack Pickford i Clara Horton
* Tom Sawyer (pel·lícula de 1973), popular versió teatral de l'any 1973 de la història d'aventures de la infantesa de Mark Twain, Les aventures de Tom Sawyer
* Tom Sawyer (pel·lícula de 2000), llargmetratge d'animació estatunidenc estrenat directament en vídeo
# Doroteu de Beritos

Doroteu de Beritos (en llatí Dorotheus, en grec Δωπόθεος) fou un jurista romà d'Orient amb rang de qüestor, professor de lleis a Beirut i un dels principals compiladors del Codi de Justinià.
Va ser convidat expressament per l'emperador Justinià I per compondre juntament amb Tribonià i Teòfil els anomenats Institutes o Institutiones. Fou un dels mestres als que es va dirigir la constitució Omnem que regulava el nou sistema d'educació jurídica (533). El 534 va compilar la segona edició del Codi de Justinià juntament amb Tribonià, Menna, Constantí, i Joannes, edició a la que es van afegir 50 normes i algunes modificacions necessàries per millorar-la. Alguns autors creuen que la versió grega de la Digesta es deu a aquest Doroteu, i també se li atribueix l'índex del Codi. Com a jurista es citen les seves aportacions sobre dret a la Basilica, una obra jurídica de Lleó VI el Filòsof que incorpora un gran nombre de lleis i constitucions (codis) anteriors.

## Referències

* ↑ Dorotheus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1069
# Lagynochthonius chamorro

Lagynochthonius chamorro és una espècie d'aràcnid de l'ordre Pseudoscorpionida de la família Chthoniidae.
Es troba de forma endèmica a les Illes Carolines (Micronèsia).

## Referències

* ↑ «Texas A&M University». Arxivat de l'original el 2014-10-13. [Consulta: 15 novembre 2016].
# Sarrikotapea

Sarrikotapea (en francès i oficialment Charritte-de-Bas) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Nabas al nord, Lichos al nord-est, Arüe-Ithorrotze-Olhaibi al nord-oest, Ainharbe al sud-oest i Espès-Undurein al sud

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 394 | 371 | 410 | 418 | 372 | 339 | 354 | 373 | 407 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 376 | 361 | 360 | 318 | 368 | 363 | 363 | 341 | 337 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 331 | 330 | 327 | 318 | 300 | 328 | 319 | 308 | 313 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 318 | 301 | 291 | 285 | 273 | 247 | - | - | - |
| 2019 | - | - | - | - | - | - | - | - |
# Amity

«Amity» té aquests significats:
* Amity (Maine), població dels Estats Units a l'estat de Maine
* Amity (Missouri), població dels Estats Units a l'estat de Missouri
* Amity (Oregon), població dels Estats Units a l'estat d'Oregon
# Cantó de Volona

El cantó de Volona és un cantó francès del departament dels Alps de l'Alta Provença, situat al districte de Forcauquier. Té 9 municipis i el cap és Volona.

## Municipis

* Aubinhòsc
* Castèu-Arnòs e Sant Auban
* Chastèunòu Vau Sant Donat
* L'Escala
* Montfòrt
* Peipin
* Salinhac
* Soribas
* Volona

## Història

Llista dels consellers generals successius :
| Data d'elecció | Identitat | Partit |
| 1955-1973 | Guy Reymond | PS |
| 1973-1979 | François Bourdet | Divers droite, després RPR |
| 1979-1985 | José Escanez | PS |
| 1985-2004 | Gilbert Risso | RPR, després UMP |
| 2004-2011 | José Escanez | MRC |
| 2011- | Claude Fiaert | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 8.109 | 9.278 | 9.636 | 9.578 | 10.111 | 10.397 | 11.399 |
# Lagària

Lagària (en llatí Lagaria, en grec antic Λαγαρία) va ser una petita ciutat de guarnició a Lucània situada entre Túrios i el riu Síbaris, fundada segons la llegenda per una colònia de Focea dirigida per Epeu, el constructor del cavall de fusta a la Guerra de Troia.
Estrabó l'esmenta només com una fortalesa, i no devia ser de gaire importància, tot i la qualitat dels seus vins, «molt considerat pels metges». Podria ser la moderna Nocara a la Província de Cosenza, a uns quinze quilòmetres de la costa.

## Referències

* 1 2 Smith, William (ed.). «Lagaria». Dictionary of Greek and Roman Geography (1854). [Consulta: 18 desembre 2022].
* ↑ Estrabó. «Llibre 6,1». A: Rerum Geographicarum (en grec antic, anglès), p. 15. «μετὰ δὲ Θουρίους Λαγαρία φρούριον, Ἐπειοῦ καὶ Φωκέων κτίσμα, ὅθεν καὶ ὁ Λαγαριτανὸς οἶνος, γλυκὺς καὶ ἁπαλὸς καὶ παρὰ τοῖς ἰατροῖς σφόδρα εὐδοκιμῶν: καὶ ὁ Θουρῖνος δὲ τῶν ἐν ὀνόματι οἴνων ἐστίν.»
# Serrat del Magí

El Serrat del Magí és un serrat del municipi de Castell de Mur, al Pallars Jussà, dins del terme antic de Mur. És en territori de Vilamolat de Mur.
Té el punt més elevat i occidental a Casa Josep, des d'on davalla cap a l'est-sud-est, al nord de Vilamolat de Mur. En el seu vessant nord-occidental hi ha la Costa, en el meridional els Mallols de Josep i en el septentrional, l'Alzina del Magí. Es formen en aquest serrat la llau del Boix i la llau de la Vinya del Serrat, que en surten cap al nord, la llau de Sant Miquel, cap al nord-est, i la llau dels Mallols, cap a llevant.

## Enllaços externs

* El Serrat del Magí en el seu entorn, a l'Institut Cartogràfic de Catalunya
# Antonio de Olaguer y Feliú

Antonio de Olaguer y Feliú (Villafranca del Bierzo, 1742 - Madrid, 1813) fou un militar i polític espanyol, que va servir a Amèrica com a cinquè governador de Montevideo i virrei del Riu de la Plata.
Va ser enviat com a especialista militar a Buenos Aires, durant la governació de Pedro de Cevallos. Va participar en la batalla de Colonia del Sacramento contra els portuguesos. El 1783 va ser nomenat inspector militar. També va ocupar els càrrecs de governador de Montevideo entre el 2 d'agost de 1790 i l'11 de febrer de 1797, i de virrei del Riu de la Plata entre 1797 i maig de 1799.
Durant el temps que va viure a Amèrica, es va enfrontar a les tropes britàniques que volien controlar les possessions colonials d'Espanya. Quan va tornar a Europa, va ser nomenat Secretari de Guerra pel rei Carles IV.

## Referències

* ↑ (castellà) Biografia d'Antonio de Olaguer y Feliú
* ↑ Demaría & Molina de Castro 2001, p. 199.
* ↑ (castellà) Dades proporcionades per la Junta de Castella i Lleó Arxivat 2008-05-12 a Wayback Machine.

## Bibliografia

* (castellà) Demaría, Gonzalo; Molina de Castro, Diego. Historia Genealógica de los Virreyes del Río de la Plata. Buenos Aires: Junta Sabatina de Especialidades Históricas, 2001. ISBN 987-1042-01-9.
# Josep Botanch

Josep Botanch (1916?) va ser un ciclista català que va córrer entre finals dels anys 30 i principis dels 40 del segle xx. Del seu palmarès destaca una 6à posició final a la Volta a Catalunya de 1939 i una 9à a la Volta a Espanya de 1942.
Un cop retirat va obrir una botiga de bicicletes i motocicletes a la Seu d'Urgell

## Resultats a la Volta a Espanya

* 1941. 11è de la classificació general
* 1942. 9è de la classificació general

## Referències

* ↑ «La etapa reina de la Volta» (en castellà). Mundo Deportivo, 12-05-1972. [Consulta: 31 març 2013].

## Enllaços externs

* Fitxa a sitiodeciclismo.net
* Fitxa a cyclebase.nl
# Cantons de la Droma

Els cantons de la Droma són 36 i s'agrupen en tres districtes:
# Mohun Bagan Super Giant

El Mohun Bagan Super Giant és un club de futbol professional indi amb seu a Kolkata, Bengala Occidental. El club competeix a la Indian Super League. L'entitat es va formar a partir de la unió entre la secció de futbol del club multiesportiu Mohun Bagan i l'ATK FC, i va començar a disputar partits la temporada 2020-21 com a Mohun Bagan Super Giant.
El propietari principal de l'Mohun Bagan Super Giant és el president del Grup RPSG, Sanjiv Goenka. També en són copropietaris l'exjugador de cricket Sourav Ganguly i Utsav Parekh, conjuntament amb el Mohun Bagan AC. L'antic entrenador de l'ATK Antonio López Habas és l'actual entrenador de l'Mohun Bagan Super Giant. L'Mohun Bagan Super Giant continua tenint una ferotge rivalitat, destacada en el "derbi de Kolkata" amb el East Bengal Club, històric rival de l'Mohun Bagan. El primer derbi es va disputar el 8 d'agost de 1921. També continua la rivalitat amb un altre club local, el Mohammedan SC. El club disputa els partits com a local al Salt Lake Stadium, que té una capacitat de 85,000 espectadors.
L'any 2023 l'equip de futbol adoptà el nom Mohun Bagan Super Giant.
Evolució del nom:
* 2020–2023: ATK Mohun Bagan Football Club
* 2023–present: Mohun Bagan Super Giant

## Palmarès

* Lliga índia de futbol (NFL/I-League/ISL):
** 2022–23
* Copa Durand:
** 2023

## Referències

* ↑ «Mohun Bagan announces merger with ATK FC, to play as one team in ISL», 20-07-2020. Arxivat de l'original el 16 abril 2021. [Consulta: 16 abril 2021].
* ↑ «The rivalry that divides Kolkata». Arxivat de l'original el 26 maig 2019. [Consulta: 28 octubre 2020].
* ↑ «They met as early as 1921!», 01-12-2017. [Consulta: 18 febrer 2018].
* ↑ «Mohun Bagan Fans Hold 'Remove ATK' Protest In Front Of Official's House, 'Goenka Out' Trends | The Fan Garage (TFG)» (en anglès), 10-10-2022. Arxivat de l'original el 19 març 2023. [Consulta: 19 març 2023].
* ↑ «'Remove ATK and give us our Mohun Bagan back': Protest over iconic football club felt during India vs Afghanistan» (en anglès), 11-06-2022. Arxivat de l'original el 19 març 2023. [Consulta: 19 març 2023].
* ↑ Sportstar, Team. «ISL: ATK Mohun Bagan to be renamed as Mohun Bagan Super Giant» (en anglès), 18-03-2023. Arxivat de l'original el 18 març 2023. [Consulta: 18 març 2023].
* ↑ «ISL Champion ATKMB to be officially renamed Mohun Bagan Super Giant from June 1» (en anglès), 17-05-2023. Arxivat de l'original el 26 juny 2023. [Consulta: 26 juny 2023].
* ↑ «India - List of Champions». rsssf.com. [Consulta: 16 agost 2023].

## Enllaços externs

* Fitxa del club a l'ISL